Ֆրանսիացի գիտնականները որոշել են հերքել նախկինում արած պնդումը, թե այդ դեպքը ֆանտաստիկ պատահականություն էր եւ այն հնարավոր չէ կրկնել, իսկ հարվածը հակասում է ֆիզիկայի օրենքներին: Գիտնականները նույնիսկ դուրս են գրել հավասարում, որը նկարագրում է գնդակի պարուրաձեւ թռիչքը: Գիտնականները հանգել են եզրակացության, որ բրազիլացին նվազագույնի է հասցրել երկրի ձգողականության եւ օդի մրրկայնության էֆեկտները: Այդ հարվածը հնարավոր կլինի կրկնել, եթե գնդակին հաղորդվի անհրաժեշտ պտտեցնող էներգիա: Բայց ամենակարեւորը`դարպասից պետք է զգալի հեռու լինի, այլապես գնդակը կանցնի հետագծի միայն առաջին` թեք հատվածը եւ կանցնի նշանակետի կողքով: